**Opis predmetu zákazky**

Názov zákazky: „**Zabezpečenie odberu, prepravy a zneškodňovania zdravotníckeho odpadu**“

Verejný obstarávateľ: **Univerzitná nemocnica Bratislava**

**Predmet zákazky:**

Predmetom zákazky je zabezpečenie odberu, prepravy a zneškodňovania zdravotníckeho odpadu v zmysle Zákona č. 79/2015 Z. z. o odpadoch v znení neskorších predpisov a vyhlášky MŽP SR č. 284/2001 Z. z. v znení neskorších predpisov, ktorou sa ustanovuje Katalóg odpadov začlenených do kategórie: nebezpečné odpady (N) a ostatné odpady (O), do skupiny 18:180102, 180103, 180108, 180202, 150110, 180106 a 180109.

Odberateľ odpadov sa preukáže platnými povoleniami – rozhodnutiami na predmetnú činnosť. Odberateľ zdravotných odpadov ich bude zneškodňovať legislatívnym spôsobom a v súlade s platným povolením vydaným pôvodcovi odpadov (D10, R1).

Miestom poskytovania služby je UNB, Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava.

Odberateľ odpadov bude pôvodcovi odpadov predkladať príslušnú dokumentáciu o nakladaní so zdravotníckym odpadom v súlade s platnými zákonnými predpismi v odpadovom hospodárstve:

1) sprievodný list nebezpečných odpadov,

2) doklad o skutočnej hmotnosti zneškodňovaného odpadu.

Tieto doklady potvrdené všetkými subjektmi, ktoré sa na nakladaní s odpadmi zúčastňujú, bude odberateľ odpadov predkladať pôvodcovi odpadov spolu s účtovným dokladom – faktúrou najneskôr do piateho pracovného dňa v  mesiaci nasledujúcom po dni poskytnutia služby, aby si mohol pôvodca odpadov splniť nahlasovacie povinnosti voči orgánom štátnej správy. Dohodnutá cena za službu – predmet zákazky - bude pevná a konečná, vrátane všetkých nákladov.

**Časť 1 - Zabezpečenie odberu, prepravy a zneškodňovania zdravotníckeho odpadu pre Nemocnicu sv. Cyrila a Metoda, Antolská 11, 851 07 Bratislava:**

Na pracovisko Zariadenie na zber odpadov Nemocnice sv. Cyrila a Metoda, Antolská 11, 851 07 Bratislava pristaví poskytovateľ 2 veľkokapacitné kontajnery 30 – 40 m3 (pri vývozoch sa pristavia na výmenu 2 prázdne a odvezú 2 plné kontajnery).

Počet vývozov 2x za týždeň.

Táto časť opisu predmetu zákazky obsahuje odpad vyprodukovaný z:

- Nemocnice sv. Cyrila a Metoda, Antolská 11, 821 07 Bratislava,

- Nemocnice Staré Mesto, Mickiewiczova 13, 813 69 Bratislava a

- Špecializovanej geriatrickej nemocnice Podunajské Biskupice, Krajinská 91, 82556 Bratislava.

Pôvodca odpadov je oprávnený vystavovať mimoriadne objednávky v maximálnom množstve 10 mimoriadnych objednávok počas trvania rámcovej dohody. Miestom plnenia vystavenej mimoriadnej objednávky je Nemocnica sv. Cyrila a Metoda, Zariadenie na zber odpadov, Antolská 11, 851 07 Bratislava. Pôvodca odpadov bude na základe rámcovej dohody oprávnený vystaviť mimoriadnu objednávku maximálne v dvoch po sebe nasledujúcich kalendárnych mesiacoch. Mimoriadna objednávka vystavená pôvodcom odpadov na základe rámcovej dohody nesmie presiahnuť 26 000 kg/mesiac pokiaľ ide o množstvo odpadu, ktorého odber, prepravu, ďalšie nakladanie a zneškodnenie resp. zhodnotenie pôvodca odpadov požaduje na základe vystavenej mimoriadnej objednávky. Pri vystavení mimoriadnej objednávky je odberateľ odpadov povinný pristaviť kontajner, prípadne kontajnery takej veľkosti/objemu aby zabezpečil odber, prepravu, ďalšie nakladanie a zneškodnenie odpadu do konca kalendárneho mesiaca, a to na miesto plnenia, ktorým je Nemocnica sv. Cyrila a Metoda, Antolská 11, 851 07 Bratislava za účelom ich odváženia a poskytnutia služieb tvoriacich predmet rámcovej dohody.

**Zoznam zdravotníckeho odpadu**

|  |  |  |
| --- | --- | --- |
|  | **Druh odpadu** | **Množstvo v kg** |
| **1.** | 18 01 03 - Odpady, ktorých zber a zneškodňovanie podliehajú  osobitným požiadavkám z hľadiska prevencie nákazy | 1 502 760 |
| **2.** | 18 01 02 - Časti a orgány tiel vrátane krvných vreciek a krvných  konzerv okrem 18 01 03 | 7 440 |
| **3.** | 18 01 08 - Cytotoxické a cytostatické liečivá | 768 |
| **4.** | 18 01 09 - Liečivá iné ako uvedené v 18 01 08 | 480 |
| **5.** | 18 02 02 - Odpady, ktorých zber a zneškodňovanie podliehajú  osobitným požiadavkám z hľadiska prevencie nákazy | 7 200 |
| **6.** | 15 01 10 - Obaly obsahujúce zvyšky nebezpečných látok alebo  kontaminované nebezpečnými látkami | 360 |
| **7.** | 18 01 06 - Chemikálie pozostávajúce z nebezpečných látok  alebo obsahujúce nebezpečné látky | 10 |
| **SPOLU** |  | **1 519 018** |